CELEX: 62016CN0489
Language: da
Date: 2016-09-09 00:00:00
Title: Sag C-489/16: Sag anlagt den 9. september 2016 — Europa-Kommissionen mod Storhertugdømmet Luxembourg

7.11.2016   
            
            
               DA
            
            
               Den Europæiske Unions Tidende
            
            
               C 410/9
            
         Sag anlagt den 9. september 2016 — Europa-Kommissionen mod Storhertugdømmet Luxembourg
   (Sag C-489/16)
   (2016/C 410/10)
   Processprog: fransk
   
      Parter
   
   
      Sagsøger: Europa-Kommissionen (ved J. Hottiaux og G. von Rintelen, som befuldmægtigede)
   
      Sagsøgt: Storhertugdømmet Luxembourg
   
      Sagsøgerens påstande
   
   
               —
            
            
               Det fastslås, at Storhertugdømmet Luxembourg har tilsidesat sine forpligtelser i henhold til artikel 64, stk. 1, første afsnit, i Europa-Parlamentets og Rådets direktiv 2012/34/EU af 21. november 2012 om oprettelse af et fælles europæisk jernbaneområde (EUT L 343 af 14.12.2012, s. 32), idet det ikke senest den 16. juni 2015 har vedtaget de love og administrative bestemmelser, der er nødvendige for at efterkomme direktivet, eller under alle omstændigheder ikke har underrettet Kommissionen herom.
            
         
               —
            
            
               Storhertugdømmet Luxembourg pålægges i henhold til artikel 260, stk. 3, TEUF at betale en tvangsbøde på 8 710 EUR pr. dag at regne fra datoen for dommens afsigelse i den foreliggende sag på grund af tilsidesættelse af pligten til at meddele gennemførelsesbestemmelserne til direktiv 2012/34/EU.
            
         
               —
            
            
               Storhertugdømmet Luxembourg tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Fristen for gennemførelse af direktivet udløb den 16. juni 2015.
   Det fremgår af diverse svar fra Storhertugdømmet Luxembourg, herunder svaret på den begrundede udtalelse, at mere end et år efter udløbet af den ved direktivet fastsatte frist for gennemførelse, havde Storhertugdømmet Luxembourg ikke vedtaget de påkrævede foranstaltninger.
   Fastsættelsen af sanktionen i henhold til artikel 260, stk. 3, TEUF bygger på de tre kriterier, der anvendes i artikel 260, stk. 2, TEUF, nemlig overtrædelsens grovhed, dens varighed og nødvendigheden af at sikre, at sanktionen er afskrækkende med henblik på at undgå gentagelser.